Ari Guðmundsson, byggingaverkfræðingur sem stýrir framkvæmdum við varnargarða á gosstöðvunum segir að áætlað sé að garðarnir kosti minna en tíu milljónir, stefnt er að því að klára verkið í dag eða á morgun. Vestari varnargarðurinn er tilbúinn og sá sem er austan meginn er orðinn tveir af fjórum metrum.
Það hefur bara gengið mjög vel. Verktakar hófu vinnu aftur í morgun og eru að vinna í eystri varnargarðinn, sá er um það bil hálfnaður nuna og fer mjög langt í dag.
Þegar fréttastofa var á ferð um gosstöðvarnar síðdegis í gær var hraun farið að hrannast upp aftan við neyðarruðning sem var ýtt upp við hraunið í skarðinu vestanmegin.
við sjáum ekki austanmegin neina breytingu. Við sjáum breytingu vestanmegin, þar er þrýstingur aftan á bak við neyðarruðningana og einstaka steinar farnir að velta yfir neyðarruðninginn.
Neyðarruðningurinn er aðeins framan við varnargarðinn sjálfan og því er ekki farið að reyna á hann. Tilgangurinn með görðunum er að verja Nátthaga, renni hraunið þangað á það nokkra kílómetra í Suðurstrandaveg. Ari segir að það sé ekki búið að taka alveg saman kostnaðinn við framkvæmdina.
við höfum áætlað að þetta sé minna en tíu milljónir.
Það er ekki alveg búið að taka saman kostnað en þetta er auðvitað mun minna en það sem myndi skaða við Suðurstrandaveginn.
Stefnt er að því að hækka austari varnargarðinn á gosstöðvunum úr tveimur upp í fjóra metra í dag og á morgun. Verkstjóri segir að framkvæmdin muni ekki kosta meira en tíu milljónir standist áætlanir.